La Conselleria d'Educació obri noves rutes d'autobús escolar a Sagunt
14 de setembre 2015

​![](/media/wy2nivhr/97f_autobus.jpg)

                  Estudiants de 1 d'ESO de l'IES Jorge Juan 

L'Ajuntament de Sagunt ha gestionat, durant aquest estiu, juntament amb la Conselleria d'Educació, l'obertura d'una nova ruta d'autobús escolar gratuït i exclusiu per als estudiants dels col·legis Vilamar i Mª Jocasta Ruiz A, els desplaçaments de la qual s'han iniciat aquest matí i es perllongaran durant tot el curs escolar 2015-2016.  
  
Una iniciativa que, segons el regidor d'Educació i Cultura, Jose Manuel Tarazona, “**s'ha dut a terme en resposta a les peticions de la comunitat escolar durant el passat curs i per a millorar la qualitat de l'educació pública**”.   
L'objectiu és que, a llarg termini, aquest projecte que ara beneficia als estudiants de primer curs, puga ampliar-se als altres cursos d'Educació Secundària. D'altra banda, els alumnes que residisquen a més de tres quilòmetres del seu institut, podran optar a les beques individuals de transport públic urbà.   
  
Segons declaracions de Jose Manuel Tarazona: "**L'esforç que hem fet aquest estiu paga**

**la pena. Nosaltres apostem per una educació pública i de qualitat donant els serveis que són per a nosaltres bàsics i necessaris com les noves rutes de transport escolar i altres mesures que estem engegant. Açò és començar un camí on vam demostrar que ens preocupem de les persones d'una manera seriosa i compromesa en un pilar fonamental per a la nostra societat com l'educació; a més de contribuir a la millora de la mobilitat urbana i a la sostenibilitat mediambiental del nostre poble**".  
  
Les dues noves rutes són, un autobús des del CEIP Vilamar (Illa Menorca, 28) fins a l'IES Camp de Morvedre (Avd. Fausto Caruana) i un altre autobús des del CEIP María Jocasta (Avd. Arquitecte Alfredo Simón s/n, Església Jesús Obrer) a l'IES Jorge Juan, ambdues amb un mateix horari: 07:45h l'eixida i 14:10h la tornada.

  
A més, tenint en compte que l'IES Clot del Moro és el nou Institut d'adscripció de Gilet, Albalat i Petrés, s'ha obert també una nova ruta de transport col·lectiu des d'aquests pobles cap a l'institut.

*   [](http://www.facebook.com/sharer.php?u=https://aytosagunto.es/va/actualitat/la-conselleria-d-educacio-obri-noves-rutes-d-autobus-escolar-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-conselleria-d-educacio-obri-noves-rutes-d-autobus-escolar-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conselleria-d-educacio-obri-noves-rutes-d-autobus-escolar-a-sagunt/ "Linked In")
*   [](mailto:?body=https://aytosagunto.es/va/actualitat/la-conselleria-d-educacio-obri-noves-rutes-d-autobus-escolar-a-sagunt/)